ang sumpang iyon ay kusa niyang inilagda noong isang gabing ang kanyang puso'inaapawan ng di masayod na pagibig sa ibang alindog: kay teang. at hindi sukat ang masabing ipinagbili ng babaeng ito sa mababang tawad ang karangalan ng kanyang pagkababae, sakaling magkaganito man upang mapawian ng bisa ang naturang sumpa. mangyayaring ang hindi pagsipot ng sulat na ipinangako ng boong higpit ni teang ay magkaroon ng kahulugang ang babaeng iya'nagtaksil na nga at kusang lumimot kay tirso; nguni'gayon man, sa harap ng batas ng katuwiran at sa ilalim ng katuwiran ng batas, ang lalaking ito ay walang kakarakarapatang bumawi ng pangulugi sa kandungan ng sinomang linikhang maiiba sa babaeng sinumpaan na niyang minsan.